APL. “Manchester Yunayted” safarda uchta gol urib g‘alaba qozondi, Fernandeshdan dubl

Futbol bo‘yicha Angliya Premyer Ligasining 32-turida “Manchester Yunayted” 30-iyun, seshanba kuni “Brayton” maydoniga safar qildi.

Uchrashuvning 16-daqiqasida Meyson Grinvud mankunianlarni oldinga olib chiqqan bo‘lsa, 29-daqiqada Brunu Fernandesh jamoasining ikkinchi golini urdi. Ikkinchi bo‘lim debyutida Fernandesh dublini nishonlagan holda hisobni yirik ko‘rinishga olib keldi.
Shu tariqa ushbu g‘alabadan so‘ng “Manchester Yunayted” ochkolarini 52 taga yetkazib oldi va 5-o‘ringa ko‘tarildi. “Brayton” (33) esa 15-pog‘onada bormoqda.
APL
32-tur bahsi
31-iyun, seshanba
Gollar: 0:1 – 16 Grinvud, 0:2 – 29 Brunu Fernandesh, 0:3 – 50 Brunu Fernandesh.
“Brayton”: Rayan, Lempti (Trossard, 46), Daffi, Dank (Bernardo, 81), Montoyya, Stivens, Propper (Mope, 46), Mak Allister (Muy, 81), Bissuma, Bern, Konnolli (March, 87).
“Manchester Yunayted”: De Xea, Maguayr, Uan-Bissaka, Shou (Uilyams, 64), Lindelyof, Matich, Brunu Fernandesh (Pereyra, 64), Pogba (Maktominay, 64), Marsyal (Igalo, 78), Grinvud, Reshford (Jeyms, 78).
Ogohlantirish: Shou (49).
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!